ڀٽي (شھدادڪوٽ)

ديھ ڀٽي (Deh Bhatti) سنڌ جي ضلعي قمبر شھدادڪوٽ جي شھدادڪوٽ تعلقي جي يونين ڪائونسل نمبر-1، يونين ڪائونسل جمالي جي ھڪ ديھه جو نالو آهي جيڪا تپو جمالي م واقع آهي.

ديھ ۾ ڀٽي ذات وارن جي ڳوٺن واقع ھجڻ سبب اھو نالو ڏنو ويو. ھاڻي ڀٽي ذات وارن جي آبادي گھڻي ڀاڱي شھدادڪوٽ شھر ۾ منتقل ٿي چڪي آهي.

تاريخ
ھن ديھ جو 1882ع واري ديھ جي نقشي مطابق ھن ديھ ۾ ڳوٺ لعلو ڀٽي ۽ ان کان ڪجهه فاصلي تي ھڪ ٻيو ڀٽين جو ڳوٺ واقع ھيا. ديھ منجھان لاڙڪاڻو ڳڙهي خيرو روڊ گذرندڙ ھيو. ھاڻي ان ديھ ۾ ڳوٺ گل بھار لغاري، ڳوٺ محمد صديق جلباڻي ۽ ڳوٺ ڀنڀو ڀٽي واقع آهن.

جاگرافي
ھن ديھ سان لڳو لڳ سکر واھ وھي ٿو. ھن ديھ جي اتر ۾ ديھ ڊکڻ، ديھ جتوئي ۽ ديھ جھرر، اولھ ۾ ديھ ڪلر ۽ ڏکڻ اوڀر ۾ تعلقي ميروخان جي ديھ فتح خان ڌامراھ واقع آهن. لاڙڪاڻي کان ڳڙھي خيرو ويندڙ ھڪ لنڪ روڊ ھن ديھ مان گذري ٿو.

آبادي
2017 جي آدمشماري مطابق ھن ديھ جي ڳوٺن جي ڪل آبادي 1,096 ھئي ۽ گھرن جو تعداد 166 ھيو.

حوالا

زمرو:شهدادڪوٽ تعلقو
زمرو:شهدادڪوٽ تعلقي جون ديھون
زمرو:قمبر شهدادڪوٽ ضلعي جون ديھون